Foto's: Diere en hul dinge | Maroela Media
Diere en hul maniere sorg gereeld vir groot vermaak – en soms wonder 'n mens presies wat dié diere dink – en doen – wanneer niemand kyk nie.
'n Koei baljaar op 'n plaas naby Falkenberg in Swede nadat hulle ses maande lank weens wintertoestande binnenshuis moes deurbring. (Foto: Adam Ihse/TT News Agency/AFP)
'n Pikkewyn plas rond by die Sea Life Bangkok Ocean World-akwarium in Bangkok. (Foto: Mladen Antonov/AFP)
Twee ooievaars maak hul verekleed skoon op 'n hyskraan in Kirchheim, Duitsland. Ooievaarpare bou hul neste die afgelope 16 jaar al op hierdie hyskraan. Die maatskappy waaraan die hyskraan behoort, het bykomende platforms vir die neste gebou. Vanjaar is tien ooievaarsneste op die hyskraan te siene. (Foto: Christof Stache/AFP)
'n Hond is gedaan ná 'n bedrywige dag in die tulpevelde in die weste van Duitsland. (Foto: Ina Fassbender/AFP)
Die hond van die Franse stiervegter Lea Vicens kyk na 'n stiergeveg-oefensessie in Spanje. (Foto: Gabriel Bouys/AFP)
Wat kyk jy? Arabiese gemsbokke daag mekaar oënskynlik uit in die al-Wusta-natuurreservaat in Oman. (Foto: Karim Sahib/AFP)
'n Pasgebore seesklipad maak gereed om die see op Lhoknga-strand in Indonesië aan te durf. (Foto: Chaideer Mahyuddin/AFP)
'n Lamantyn peusel aan 'n kop blaarslaai by die lamantyn-kritiekesorgsentrum in ZooTampa in Florida. Sedert Januarie vanjaar het 674 lamantyne in Florida gevrek. Dit is byna tripel soveel as tydens die vorige vyf jaar. (Foto: Eva Marie Uzcategui/AFP)
En dan word ons renosters uitgeroei en permitte uitgereik om olifante in Zimbabwe te skiet.
Die koei is my gunsteling
Ek kan nie wag vir die dag dat alle stiergevegte wêreldwyd verban word nie. Ek hoop regtig dit gebeur nog in mý leeftyd.